Halldór Benjamín Þorbergsson

Halldór Benjamín Þorbergsson (5. apríl 1979) er íslenskur hagfræðingur og forstjóri fasteignafélagsins Regins.

Halldór Benjamín var áður framkvæmdastjóri Samtaka atvinnulífsins frá 2016-2023 og framkvæmdastjóri Viðskiptaþróunar hjá Icelandair Group frá 2009-2016.

 Ferill 
Halldór Benjamín er stúdent af eðlisfræðibraut Menntaskólans í Reykjavík, lauk hagfræðiprófi frá Háskóla Íslands og er með MBA gráðu frá Oxford háskóla.

Hann starfaði um tíma sem hagfræðingur og síðar framkvæmdastjóri Viðskiptaráðs Íslands. Hann hefur einnig starfað hjá Milestone, Norræna Fjárfestingabankanum og Hagfræðistofnun Háskóla Íslands. Halldór hefur sinnt stundakennslu í þjóðar- og rekstrarhagfræði við Háskóla Íslands og Háskólann í Reykjavík. 

 Samtök atvinnulífsins 
Sem framkvæmdastjóri Samtaka atvinnulífsins leiddi Halldór Benjamín kjaraviðræður fyrir hönd atvinnurekenda. Þar á meðal voru viðræðurnar sem leiddu til Lífskjarasamningsins 2019 og kjaraviðræður á vormánuðum 2023 þar sem Efling og Samtök atvinnulífsins tókust hart á. 

 Einkalíf 
Halldór Benjamín er giftur Guðrúnu Ásu Björnsdóttur, sérfræðilækni og forstjóra Klíníkurinnar í Ármúla. Þau eiga fjögur börn.

Tilvísanir

Flokkur:Fólk fætt árið 1979
Flokkur:Íslenskir hagfræðingar